Lav et referat af nedenstående tekst:

Tekst:
Der er rigeligt at juble over hos M.A.R.S Europe i Frederikshavn. De har nemlig landet en ny, vigtig kæmpeordre. Det skriver Kanal Frederikshavn. I 2025 forventes den britiske olieplatform Heather Alpha nemlig at ankomme til recyclingværftet, fordi det skal pensioneres efter 45 år. Heather Alpha er en af de ældste olieplatforme i Nordsøen. Platformen ligger 400 kilometer nordøst for Aberdeen i Skotland og er med sine 12.700 ton lidt mindre end Thyra Øst-platformen. - Vi ved endnu ikke, hvornår platformen kommer i 2025, men det tager et par dage at transportere den fra Nordsøen til Frederikshavn, siger direktør Kim Thygesen til mediet. Ifølge det britiske medie Energy Voice er de norske og danske værfter langt foran deres britiske kollegaer. - Vi har nærmest gjort rent bord, når det gælder de seneste større opgaver fra England og Brasilien. Derfor tør jeg godt sige, at vi lige nu er det førende recyclingværft i verden. Ellers kan vi ikke vinde de projekter, vi gør. Det giver en positiv effekt blandt kunderne, og de kan se, at vi arbejder sikkert og miljørigtigt, fortæller Kim Thygesen videre til mediet. Det er Allseas Pioneering Spirit, der skal løfte og fragte platformen til værftet i Frederikshavn, og det var også Allseas Pioneering Spirit, der bragte platformene Thyra Øst og Thyra Vest til værftet. Der er 225 ansatte på M.A.R.S Europe og ifølge Kanal Frederikshavn er ordrebogen fyldt de næste tre til fem år.

Referat:
Værftet regner med, at platformen kommer i 2025.